מנסור עבאס

מַנְסוּר עַבַּאס (בערבית: منصور عباس; נולד ב-22 באפריל 1974) הוא פוליטיקאי ערבי-ישראלי, המשמש כיושב ראש מפלגת רע"מ וכחבר הכנסת מטעמה. שימש גם כיו"ר הוועדה המיוחדת לענייני החברה הערבית וכסגן יו"ר הכנסת. בנוסף, משמש גם כסגן יושב ראש הפלג הדרומי של התנועה האסלאמית. רופא שיניים במקצועו. עבאס נולד במע'אר, ישראל, למשפחה ערבית-מוסלמית. כנער בן 17 החל לשאת דרשות במסגד החדש שבנצרת. מגדיר עצמו גם כ"פלסטיני". בוגר לימודי רפואת שיניים מהאוניברסיטה העברית, בה גם החל את פעילותו הפוליטית. הוא הקים תא סטודנטים ערבי בשם 'תחאלוף' (האיחוד) שהורכב מסטודנטים מוסלמים אדוקים, ממאוכזבי תנועת חד"ש, ומסטודנטים עצמאיים. 'תחאלוף' התרכז בשיפור תנאי הסטודנטים הערבים שהתגוררו במעונות הסטודנטים של האוניברסיטה העברית ובמיצוי זכויותיהם. עבאס נישא על גב הצלחת 'תחאלוף' ונבחר פעמיים לראשות ועד הסטודנטים הערבים. במקביל ללימודי רפואת השיניים, למד גם לימודים אסלאמיים אצל השייח' ומייסד התנועה עבדאללה נימר דרוויש. מאוחר יותר, עבד במשך תקופה קצרה כרופא שיניים. החל משנת 2007 שימש כמזכ"ל תנועת רע"מ. ב-2010 נבחר לסגנו של חמאד אבו דעאבס, יו"ר הפלג הדרומי של התנועה האסלאמית. בתפקידו עסק בסיוע סוציאלי לנזקקים, ובין השאר סייע למשפחות מחבלים[דרוש מקור]. בשנים 2014–2016 הוא נפגש עם פעילי חמאס, בהם חאלד משעל, כחלק מיוזמת שלום של מיכאל מלכיאור. ב-2018 התמודד ונבחר לשמש כיו"ר רע"מ ומועמדה לכנסת. בין היתר, הוא הוביל קידום אמנה חדשה לתנועה האסלאמית, המבססת את האסלאם הוַוסַטי, זרם הנחשב למתון. בין השאר הוא הכניס נשים ערביות-מוסלמיות לרשימתו לכנסת. ב־2020 מונה ליו"ר הוועדה המיוחדת למיגור הפשיעה במגזר הערבי ולסגן יושב ראש הכנסת. ב-2021 מונה ליו"ר הועדה המיוחדת לענייני החברה הערבית. בשלהי שנת 2020 אימץ עבאס קו שלפיו הוא אינו שולל ישיבה בממשלה עם נתניהו בתמורה להישגים עבור המגזר הערבי. בראיון מנובמבר אותה שנה אמר שרק הימין יכול לעשות שלום, ואילו השמאל רק מחרחר מלחמות. בנובמבר 2020 פורסם כי דרש משאר המפלגות ברשימה המשותפת כי ינקטו גישה פרגמטית יותר ויאפשרו לו לנהל משא ומתן לתמיכה בממשלת ימין. בשל מדיניותו זו התפצלה הרשימה המשותפת, ובבחירות לכנסת העשרים וארבע רע"מ בראשות עבאס רצה ברשימה נפרדת משאר המפלגות הערביות וקיבלה 4 מנדטים. לאחר הבחירות, חבר עבאס אל יאיר לפיד ונפתלי בנט להקמת הממשלה ה-36 ובכך הפכה מפלגת רע"מ בראשותו למפלגה הערבית הראשונה החברה בקואליציה מ-1977. בכנס בחירות של הרשימה המשותפת לקראת הבחירות לכנסת ה-23 קרא למי שמחרים את הבחירות לכנסת להחזיר את תעודת הזהות הכחולה שלו ולמעשה לוותר על האזרחות הישראלית. עבאס תומך בחיזוק "ערכי המשפחה הישנים והטובים" וחושב שעל המדינה לסייע במימון טיפולי המרה, לשיטתו, למעוניינים להפוך לסטרייטים באמצעים שכאלה, כולל קטינים. הוא התנגד לקיומם של מצעדי גאווה, ובנוסף התנגד לכניסתם של ארגוני להט"ב אל תוך בתי ספר ערביים וכנגד הרצאות על סובלנות מטעמם. כמו כן, הביע תמיכה בהסדרה חוקית לפוליגמיה (ריבוי-נשים). באפריל 2020 נשא נאום בכנסת לרגל יום הזיכרון לשואה ולגבורה והביע סולידריות עם העם היהודי כקורבנות לגזענות. בדצמבר 2021 אמר עבאס בעברית כי לדעתו "מדינת ישראל נולדה כמדינה יהודית וכך היא תישאר" ב-22 במאי 2024 בריאיון עם חזי סימנטוב (כתב חדשות 13), עבאס הצהיר כי לעמדתו: ”חמאס הוא חלק מהעם הפלסטיני”. עבאס נשוי, ואב לשלושה. מתגורר בעיר הולדתו מע'אר. מנסור עבאס, באתר הכנסת מנסור עבאס, ברשת החברתית פייסבוק מנסור עבאס, ברשת החברתית אקס (טוויטר) מנסור עבאס, באתר כנסת פתוחה מירון רפופורט, "להחליף את נתניהו": יו"ר רע"מ-בל"ד לא שולל גוש חוסם | ריאיון עם מנסור עבאס, באתר "שיחה מקומית", 2019-03-24 כיכר הכנסת עם חיכמת גרה, אורח: מנסור עבאס, יו"ר רע"מ, סרטון באתר יוטיוב (בערבית) דורון מצא, על מנסור עבאס ופרגמטיזם ערבי-ישראלי, באתר "דיומא", 15 בנובמבר 2020 עטרה גרמן, ‏"אני לא שמאל ולא ימין. אני אזרח ערבי", בעיתון מקור ראשון, 15 בנובמבר 2020 שרי מקובר-בליקוב, ‏"אני לא שולל ישיבה עם נתניהו": ח"כ מנסור עבאס משנה גישה, באתר מעריב אונליין, 19 בדצמבר 2020 הילו גלזר, בגיל 17 הוא נשא דרשות. בגיל 22 כבר חולל מהפכות. מה רוצה מנסור עבאס?, באתר הארץ, 24 ביוני 2021 גבי בר־חיים, "בנט הופתע שלא עשיתי לו תרגיל ברגע האחרון. מאז נתניהו לא מדבר איתי", באתר "ידיעות אחרונות", 24 בדצמבר 2021 יונתן דחוח-הלוי, רע"מ – פרגמטיזם ואסלאמיזם על פי מנסור עבאס, באתר המרכז הירושלמי לענייני ציבור ומדינה המקור, עונה 21, פרק 21: חשבון הנפש של מנסור עבאס, באתר חדשות 13, 24 בנובמבר 2022 נוה דרומי, ‏נכשלנו כחברה ערבית בהתמודדות עם האלימות. המדינה צריכה לקבל אחריות, באתר ‏מאקו‏, 4 במאי 2023 רופאי שיניים בעלי רישיון ותחומי מומחיותם / מנסור עבאס אתר משרד הבריאות מנסור עבאס, באתר מעריב אונליין מירון רפופורט, "להחליף את נתניהו": יו"ר רע"מ-בל"ד לא שולל גוש חוסם, באתר "שיחה מקומית", 24 במרץ 2019 Ruth Margalit, The Arab-Israeli Power Broker in the Knesset, The New Yorker, ‏22 באוקטובר 2021 טל שניידר, ‏ח״כ עודד פורר מונה ליו״ר הוועדה לקידום מעמד האישה: "החלטה הזויה", באתר גלובס, 8 ביוני 2020 דפנה ליאל, ‏החבר החדש של נתניהו מהרשימה המשותפת: "נתניהו מנסה לנצל אותי, אבל גם אני מנסה לנצל אותו", באתר ‏מאקו‏, 16 בנובמבר 2020 עמית סגל, ‏יו"ר רע"מ: "אם אני מקבל מנתניהו תקציבים וחקיקה, מה אכפת לי לתת לו מה שצריך", באתר ‏מאקו‏, 13 בנובמבר 2020 אהרן מילר, המשותפת מתפרקת: מנסור עבאס מציב תנאים לעודה וטיבי, באתר בחדרי חרדים, 26 בנובמבר 2020 "יש לנו הזדמנות לחולל שינוי וליצור חברה אזרחית גדולה מסך כל מרכיביה": הנאום המלא של מנסור עבאס, באתר דבר העובדים בארץ ישראל, 1 באפריל 2021 צוות המשרוקית של גלובס, ‏"זאת פעם ראשונה שמפלגה ערבית שותפה להקמת ממשלה", באתר גלובס, 7 ביוני 2021 موقع بانيت, منصور عباس: من لا يُريد التصويت عليه ان يُسلّم هويته ويعلن انه ليس مواطنا في اسرائيل, Panet (בערבית)(הקישור אינו פעיל) ערן רוזנצויג‏, יו"ר רע"מ, מנסור עבאס: שוטח את משנתו שלו, של מפלגתו ושל התנועה האיסלאמית, באתר וואלה, 21 במרץ 2020 יצחק לין, צפו: נאומו המפתיע של הח"כ הערבי מנסור עבאס על השואה, באתר בחדרי חרדים, 21 באפריל 2020 מוחמד מג'אדלה, ‏מנסור עבאס איבד השבוע את התמיכה של העם שלו. בשביל מה?, באתר גלובס, 24 בדצמבר 2021 מנסור עבאס: 'חמאס הוא חלק מהעם הפלסטיני' | VOD, באתר ערוץ 7, ‏22 במאי 2024 גילי מלניצקי, לא רק הדר מוכתר: אילו ראשי מפלגות מסתירים את הדירות שבבעלותם?, באתר TheMarker‏, 20 בספטמבר 2022